Stormen raser over Nordjylland, og det har blandt andet både betydet aflysninger af færgeovergange, ødelagte badehuse og campingvogne, og meget mere. Nu har Fårup Sommerland også måttet erkende, at vejret er for voldosmt, og derfor har man nu valgt at lukke flere forlystelser. Det drejer sig om;  Vandland, Falken, Hvirvelvinden, Nøddesvinget, Fønix, og Lynet. Lukningen af forlystelserne er midlertidige, og Fårup Sommerland oplyser, at der kan opstå yderligere tilpasninger i løbet af dagen. Derfor kommer forlystelsesparken også med en opfordring til sine gæster. - Vi anbefaler, at I udsætter et eventuelt planlagt besøg til en anden dag, hvis muligt, skriver man på Facebook .

Opsummering:
Har man planlagt en tur i Fårup Sommerland, så bør man måske lige genoverveje det.